
****

**Р е п у б л и к а С р б и ј а**

**ОСНОВНО ЈАВНО ТУЖИЛАШТВО**

**У ГОРЊЕМ МИЛАНОВЦУ**

**16.03.2024. године**

**ГОРЊИ МИЛАНОВАЦ**

**ЈТ/ЈТ**

**С А О П Ш Т Е Њ Е**

Дана 16.03.2024. године око 01,30 часова у Горњем Милановцу, на раскрсници улица Милоша Великог и Курсулине улице дошло је до саобраћајне незгоде у којој су учествовала два путничка моторна возила марке „Peugeot 206“ и „Mitsubishi outlander comfort“ , којом приликом су услед последица незгоде смртно страдали возач возила „Peugeot 206“ – Н. Ш. из места Брђани, општина Горњи Милановац, 2001. годиште и сувозач у возилу „Peugeot 206“ - Р.Б. из места Брђани, општина Горњи Милановац.

Увиђај је извршио дежурни јавни тужилац у Основном јавном тужилаштву у Горњем Милановцу са полицијским службеницима ПС Горњи Милановац, након чега је возачу возила марке „Mitsubishi outlander comfort“ – А. О. из Горњег Милановца (2001. годиште) одређено задржавање по основу чл.211. ст. 1. тачка 2. Законика о кривичном поступку (постоје околности које указују да ће уништити, сакрити, изменити или фалсификовати доказе или трагове кривичног дела), те је ПС Горњи Милановац наложено подношење кривичне пријаве због основа сумње да је извршио кривично дело тешка дела против безбедности јавног саобраћаја из чл.297 ст.4. у вези са чл.289. ст.3 у вези ст.1 Кривичног законика услед неприлагођене брзине.

Саслушање осумњиченог А. О. из Горњег Милановца пред јавним тужиоцем заказано је за 17.03.2024. године, а поступак прикупљања потребних обавештења је још увек у току, а међувремену је дат налог вештаку судске медицине за вршење обдукције преминулих лица и очекује се доставаљање обдукционог записника, а дат је налог и вештаку саобраћајне струке за вршење техничке исправности возила.

**Јавни тужилац**

**Јелена Томовић**